Publication: Magyar Közlöny
Issue: MK-2000-31 (Year: 2000, Number: 31)
Era: 1990-2004
Section: a 7/2000. (IV. 7.) OM rendelethez
Paragraph Index: 107

5. A képzés főbb tanulmányi területei 5.1. Természettudományos alapismeretek: — biológiai kémia (bioszervetlen és -szerves kémia), legalább 50 tanóra, — bioszeparációs technikák, legalább 20 tanóra és 60 gyakorlati tanóra, — bevezetés a mikrobiológiába, legalább 10 tanóra, — biokémia, legalább 20 tanóra és 40 gyakorlati tanóra, — genetika, legalább 20 tanóra és 40 gyakorlati tanóra. 5.2. Szakmai törzsanyag A törzsanyagra fordított tanórák száma legalább 580. A mikrobiológia tudománytörténeti áttekintése. A pro- és eukarióta élő rendszerek kémiai felépítésének alapvonalai. A víz, az ionok a makromolekulák. — A mikrobák alakja és mérete, a récens mikroba sejttípusok organizációja, membránok, sejtorganellumok a Bacteria, Archaea, Eukarya doménekben. Endoszimbionta elmélet. — A klasszikus és ősbaktérium membránok felépítése, sejtfalszerkezet, szferoplasztok, protoplasztok, belső sejtmembrán-rendszer, tok. — A pro- és eukarióták mozgási mechanizmusai, siklómozgás, bukfencezés, belső csillórendszer, amőboid mozgás, a mozgás biokémiája. — Kitartó képletek prokarióták körében. Arthro- és konidiospórák, endospórák, rajzóspórák, ciszták, spóraképzés és életciklus összefüggései. — Az örökítő anyag, a DNS és RNS szerkezete, a genom szerveződése, sejtosztódás, sejtciklus a prokariótákban. — Az aktív transzport és mechanizmusai, a bakteriális fehérje export folyamatai, transzporter rendszerek. — A sejten kívüli szabályozó tényezők hatásmódja és mechanizmusa, receptorok, szignál transzdukció. — A prokarióta sejtanyagcsere. A lebontó és felépítő folyamatok, az energiaszerzés és konzerválás általános típusai: kemo- és fototrófia, lito- és organotrófia, autotróf és heterotróf szervezetek. Az erjesztési folyamatok felosztása, általános és speciális fermentációk. Hiányos oxidáció. — Az élelmiszeripari fermentációs eljárások: tejtermékek, savanyúságok, húskészítmények, alkoholos fermentációk, különleges erjesztett élelmiszerek. — A légzési elektron-transzportlánc kialakulása, felépítése, előfordulása a prokariótákban. A kemiozmatikus hipotézis bizonyítékai, ATP szintáz rendszer. — Organotróf és litotróf légzők; NO 3 -, SO 4 2-, vas légzés módozatai. — A metanogén energetikai anyagcsere, H 2, illetve metanol hasznosítás. — A fotoróf prokarióták jellemzése, fototrófia és fotoszintézis. Fény hajtotta protonpumpa és elektrontranszportlánc. — Halobaktériumok, zöld és bíbor baktériumok, cianobaktériumok és prokloronok szerkezeti, filogenetikai kapcsolata. — Az autotróf CO 2 fixáció mechanizmusai. Metanogén CO2 kötés, reduktív citrátkör, Calvin ciklus, szerin anyagcsere út, ribulóz monofoszfát út, metilotrófia. — A prokarióták filogenetikai rendszere. Citokrómokra, 16S rRNS vizsgálatokra stb. alapozott törzsfák, az élővilág egységes filogenetikai rendszere. 2000/31. szám — Fajfogalom a prokarióták körében. Taxonómia, szisztematika, nómenklatúra. Fenetikus, genetikus, numerikus és kladisztikus rendszertan. — A mikroorganizmusok szaporodásbiológiája. Növekedési görbe; kemosztát, turbidosztát elve, egyidejűsített tenyészetek. — A mikroorganizmusok pusztulásdinamikája, sterilezés, fertőtlenítés. Antibiotikumok, kemoterápiás szerek. — Élelmiszer-tartósítási módszerek: hőkezelés, hőelvonás, vízelvonás, besugárzás, kémiai és kombinált tartósítások. A bioszféra evolúciója, a biogeokémiai ciklusok kialakulása, általános törvényszerűségei. A mikrobák globális kontrolljának jellemzése. — A mikrobiális ökológiai alapfogalmak, fajok közötti kapcsolatok, populációk, társulások. Biolumineszencia jelensége. — A globális szénkörforgalom. Az ember beavatkozása a szénkörforgalomba, szénkörforgalom és ózonkérdés. — Kőolaj genezis, szerves anyagok fosszilizációja. Xenobiotikumok, környezetidegen anyagok lebontásának alapfolyamatai. — Talajok anyagforgalmi dinamikája, talajmikrobiológia alapvonásai. — A nitrogén körforgalom. Nitrogénfixáció, ammonifikáció, nitrifikáció, denitrifikáció biokémiája. — A nitrogénkötés elterjedtsége a prokarióták körében, szabadon élő és szimbionta N2-kötők, a N2-kötés genetikája. — A globális kénkörforgalom. Kénbaktériumok és szulfátredukálók. — Toxikus elemek geobiológiai ciklusa, korrózió, biohidrometallurgia. Foszfor- és sziliciumciklus. — Extrém környezetek mikrobiális népességei, a hő, pH, ion koncentráció tolerancia stb. molekuláris mechanizmusai. Állat-mikroba interakciók alapvonalai. A bélcsatorna és a bendő mikrobiológiája. Hámfelületek mikrobiális közösségei. Gnotobiózis. — A baktériumok patogenitása, a bakteriális infekciók diagnosztikája, a virulencia, virulencia-faktorok, endo és exotoxinok. — A fertőző betegségek kialakulásának folyamata. A fertőzés megeredésének feltételei, formája, lefolyása, következményei. A járványtan alapvonalai, megelőzés lehetőségei. — Humánpatogén baktériumok tenyésztése és meghatározása, antigén-szerkezet, fehérjekép, plazmidanalízis. — A humánpatogén aerob és anaerob baktériumok és az általuk okozott infekciók jellemzése. — Az állatpatogén aerob és anaerob baktériumok és az általuk okozott infekciók jellemzése, zoonozisok. — A virion szerkezete és felépítése, a vírusszaporodás általános jellemzői, a vírusok rendszerezése. Vírustenyésztési technikák. — Az állati vírusok és humán vírusok összehasonlítása, osztályozása, jellegzetességei. — Hepatitisz vírusok természete, előfordulása, megelőzése és a betegségek gyógyítása (Hepatitis A, B, C, D, E, F, G vírusok). — A légúti megbetegedést okozó vírusok csoportjai. Az influenza vírusok változékonysága és az adenovírus lappangása. — A herpeszvírus terjedése, kórokozó és daganatkeltő képessége, a megelőzés, gyógykezelés lehetőségei (HHV 1—8, vakcinák, vírusgátlószerek, Burkitt limfoma, Kaposi szarkoma). — Védőoltással megelőzhető vírusbetegségek (gyermekbénulás, kanyaró, mumpsz, rubeola, hepatitis A, B, veszettség, influenza, sárgaláz, kullancs-agyvelő gyulladás, Aujeszky-betegség stb.). — Szexuális úton átvitt vírusfertőzések jellegzetességei, megelőzése, gyógyítása (HIV, EBV, CMV, papillomavírusok). Növény-mikroba interakciók. A rizoszféra-rizoplán, a levelek mikrobiótája. Növényi növekedés-serkentő baktériumok. — Mi a beteg növény. Növénykórtani alapfogalmak. Betegségtünetek, erdőpusztulás. — A baktériumos növénybetegségek főbb típusai és ezek jellemzői. — Baktériumos tumor indukció és kifejlődés mechanizmusa, az Agrobacterium tumefaciens biotechnológiai szerepe. — Jégmag-képző baktériumok és gyakorlati jelentőségük. — A hiperszenzitív reakció indukálása, nekrózis kifejlődése. Lokális és szisztemikus rezisztencia. — A növényi vírusok fő típusai. A TMV, CMV vírusok génszerkezete, replikációja. — A multikomponens növényi vírusok génszerveződése (BMV, CPMV). A burgonya Y víruscsoport génkifejeződése. — A vírusbetegségek elleni biotechnológiai, agrotechnológiai védekezés lehetőségei. Az E. coli genomja és működése. A génműködés szabályozás legfőbb típusai, lac operon, arabinóz operon kettős szabályozása, triptofán operon, attenuáció. — Rekombináció baktériumokban és vírusokban. Bakteriális konjugáció folyamata, géntérképezés konjugációval. — Transzformáció és transzdukció vizsgálata. Kapcsoltság elemzése, fágkeresztezések, deléciós térképezés. — Mutáció és reparáció tipizálása, mutagének, mutagenitási tesztek, rekombináció és reparáció kapcsolata. — Génklónozás és manipuláció. Restrikciós endonukleázok, vektorok, klóntárak. 2000/31. szám — Klónozott gének mint próbák, fizikai térképezés, genomtérképezési módszerek. — A T páros fágok és a lambda fág genetikája, genomjuk jellemzése, lizogénia. A biotechnológia ipari alkalmazásai: sejtmassza előállítás, metabolizmus termék előállítás, biokonverzió. — Törzsfejlesztés klasszikus és modern genetikai módszerekkel. Törzstárolási eljárások. — Technológia optimalizálás és felszorzás. Fermentorok típusai, fermentációs technológiai paraméterek. Az immun-biokémia alapfogalmai. Antigének, antigenitás, immunglobulinok szerkezete, heterogenitása. — Limfocita szubpopulációk és azok funkciója, T és B sejtek jellemzése. — Makrofágok szerepe az immunfolyamatokban. Antigén felismerés, információtovábbítás. — A komplement rendszer és kapcsolata más rendszerekkel, hídképző funkció. — Az immunbiológiai specificitás fogalma, mértéke. Antigén felismerő receptorok és ellenanyagok, az antigén specificitást meghatározó szerkezeti tényezők. A gomba fogalma, szerveződése, filogenetikai helyzete. — A gombagenom szerkezete, nukleáris és mitokondriális genom, plazmidok. Kromoszómaszerkezet és vizsgálata. — Mitózis és meiózis citológiai folyamata gombáknál, sejtciklus. — Gomba életciklusok, öröklődésmenetek, párosodási típusok. Heterokariózis. — A gombarendszertan alapjai. A fontosabb csoportok elkülönítése és általános jellemzése. — Fontosabb növénykórokozó gombák elkülönítése: Fusarium Perenosporales, Myxomycetes, stb. — Humán és állati kórokozó gombák jelentősége, gyakorlati kimutatása. A vízmikrobiológia alapjai. Jellemző vízi mikrobiális élőközösségek. — Az alga-diviziók elkülönítésének alapelvei. A Heterocontophyta divízió és az ide tartozó osztályok általános jellemvonásainak ismertetése, anyagforgalmi vízminőségi jelentőségük. — Cyanophyta, Prochlorophyta és Rodophyta divíziók általános jellemvonásainak ismertetése, anyagforgalmi, vízminőségi jelentőségük; Fitoplankton minta gyűjtése állóvizekből. — Haptophyta, Eustigmatophyta, Cryptophyta, Dinophyta, Euglenophyta divíziók általános jellemvonásainak ismertetése, anyagforgalmi, vízminőségi jelentőségük; perifiton minta gyűjtése állóvizekből. — Chlorophyceae osztály s ezen belül a Volvocales, Chlorococcales, Ulotrichales, Cladophorales, Oedogoniales és Zygnematales rend általános jellemvonásainak ismertetése, anyagforgalmi, vízminőségi jelentőségük. — Vízminőség, vízszennyezés jellemzése, a biológiai vízminőség négy tulajdonságcsoportja és meghatározása algavizsgálatokkal. — Kémiai és biológiai vízkezelési eljárások, szennyvizek, felszíni és ivóvizek minősítése. Az egysejtűek rendszere, a rendszerezés fejlődése és alapjai Bütschlitől napjainkig. — Az egysejtűek evolúciója. Morfogenezis és reprodukció: stomatogenezis, sejtmag, szexualitás. — A Ciliophora törzs jellemzése, Kinetofragminophorea, Oligohymenophores, Polyhymenophorea. — A parazita protozoonok csoportjai, jellemzésük és jelentőségük, a védekezés lehetőségei. — Féregparaziták csoportjai, jellemzésük és jelentőségük a védekezés lehetőségei. — A növényi szövettenyésztés alapjai, in vitro rendszerek, tápközegek. — Kallusz és merisztéma tenyészetek, sejtszuszpenziók, szervtenyészetek, embriótenyészetek, szomatikus embriógenezis. — Növényi sejtek fermentációja. Állati sejt-, szövet- és szervtenyészetek, technikák és tápközegek, baktérium- és vírusmentesítés eljárásai. — Sejt- és szövettenyészetek alkalmazása mikrobiológiai diagnosztikai eljárásokban, gyógyszer, hatóanyag-fejlesztés területén. — Állatisejt-fermentációs eljárások. 5.3. Gyakorlati képességek Laboratóriumi gyakorlatok a szakmai törzsanyag területén legalább 500 gyakorlati tanóra, amelyből legalább 20 óra mikrobiológiai speciális számítógépes adatbázis program kezelési ismereteket. A képzés utolsó két féléve során a szakdolgozat készítés keretében legalább 100 gyakorlati tanóra.

Source: https://magyarkozlony.hu/hivatalos-lapok/51d79f3241d32994c552fd03da07c3628e4193f8/dokumentumok/b70e75eaf47ec919faa74b4c04418f2f4d2972fd/letoltes